**Klaipėdos miesto nekilnojamojo kultūros paveldo vertinimo tarybos 2020-04-28 posėdžio nutarimai**

2020 m. balandžio 28 d. Klaipėdos miesto nekilnojamojo kultūros paveldo vertinimo tarybos posėdyje, kuris vyko apklausos būdu el.paštu, dėl COVID–19 karantino, nutarta (protokolo Nr. ADM-214):

**1.**

**a)** Pastatui, stovinčiam Herkaus Manto g. 84sklype - **Dirbtuvių pastatui** (14P1/p) netikslinga suteikti teisinę apsaugą, vertinti kaip kultūros paveldo vietovės, Klaipėdos miesto istorinės dalies, vad. Naujamiesčiu (unikalus kodas 22012) teritorijoje esantis kitas objektas. Rekonstruojant ar remontuojant pastatą, tikslinga išsaugoti pirminio pastato (buvusio garažo, statyto XX a. 2 deš.) kapitalines sienas ar jų fragmentus;

**b)** Pastatą, stovintį Herkaus Manto g. 84sklype - **Katilinę** (15H1/p) vertinti kaip kultūros paveldo vietovės, Klaipėdos miesto istorinės dalies, vad. Naujamiesčiu (unikalus kodas 22012) teritorijoje esantį kitą objektą.

**2.** Pastatą **Priestočio g. 8** vertinti kaip kultūros paveldo vietovės, Klaipėdos miesto istorinės dalies, vad. Naujamiesčiu (unikalus kodas 22012) urbanistinės struktūros objektą. Rekomenduojama išsaugoti pastato Priestočio g. 8 tūrį, fasadų apdailos tipą (lygus tinkas), architektūrinę gatvės ir kiemo fasadų kompoziciją ir stilistiką, terasų aptvėrimo tipą ir piešinį. Taip pat rekomenduojama atidengti užmūrytas pirmo aukšto langų angas. Tvarkant pastatą, rekomenduojama koreguoti gatvės fasado trečio aukšto langų išdėstymą, gatvės ir šoniniuose fasaduose atkurti išsikišančius tinkuotus karnizus.

**3.**

**a)** Pastatą **S. Šimkaus 16** vertinti kaip kultūros paveldo vietovės, Klaipėdos miesto istorinės dalies, vad. Naujamiesčiu (unikalus kodas 22012) urbanistinės struktūros objektą. rekomenduojama saugoti pastato tūrį, fasadų apdailos tipą, vakarų fasado apdailos elementus - cokolio, tarplangių, įėjimo apdailą klinkeriu. Stilistiškai svarbus ir saugomas tarpukario moderno architektūros elementas - įėjimo portalas su unikaliu moderno dekoru, langų angų išdėstymas vakarų ir rytų fasaduose su modernui būdingu minimalistiniu vertikaliu dalinimu, dvišlaitis keraminėmis čerpėmis dengtas stogas, gerai išlikusi laikmečiui būdinga laiptinė, S. Šimkaus gatvės simetrinė kompozicija, gatvės išklotinė;

**b)** Pastatą **S. Šimkaus 16A** vertinti kaip kultūros paveldo vietovės, Klaipėdos miesto istorinės dalies, vad. Naujamiesčiu (unikalus kodas 22012) teritorijoje esantį kitą objektą.